# Ovidio Guzmán López

Ovidio Guzmán López (29 de març de 1991), sobrenomenat El Ratón «El Ratolí» o El Nuevo Ratón «El Nou Ratolí», és un presumpte narcotraficant mexicà i membre d'alt rang del Càrtel de Sinaloa, una organització criminal amb seu a Sinaloa. És el fill de Joaquín «El Chapo» Guzmán, qui fou considerat el narcotraficant més buscat de Mèxic.
Es creu que Guzmán López ha estat involucrat en el negoci de narcotràfic del seu pare des que era un adolescent, i que va ascendir a les files del Càrtel de Sinaloa després de l'arrest del seu pare. Hom creu que dirigeix el càrtel juntamt amb els seus germans Iván Archivaldo Guzmán i Jesús Alfredo Guzmán, i amb Ismael Zambada García, per la qual cosa el 8 de maig de 2012, Ovidio Guzmán va ser sancionat de conformitat amb la Kingpin Act dels Estats Units.
El febrer de 2019, les autoritats nord-americanes van acusar Ovidio Guzmán de conspiració per importar i distribuir drogues il·legals. Després que jutge federal a Washington DC emetés una ordre per al seu arrest i extradició, Guzmán López va ser arrestat breument a Culiacán, Sinaloa, per membres de la Guàrdia Nacional de Mèxic el 17 d'octubre de 2019, la qual cosa va desencadenar diversos enfrontaments armats a la ciutat.
Els homes armats del càrtel van amenaçar amb una matança de civils, inclòs un atac a un complex d'apartaments que albergava els familiars del personal militar local. Hores després, Guzmán López va ser alliberat, amb el president de Mèxic, Andrés Manuel López Obrador, dient que donava suport a la decisió per evitar un «bany de sang» i protegir la vida dels ciutadans.
El 5 de gener de 2023, les autoritats van tornar a detenir Guzmán López al barri de Jesús María de Culiacán en una operació conjunta de l'exèrcit, la Guàrdia Nacional, la Secretaria de Defensa Nacional i la Secretaria de la Marina. Va ser traslladat primer a les oficines del fiscal especial del crim organitzat de la Fiscalia General a Ciutat de Mèxic, i després portat en helicòpter a la presó federal de màxima seguretat d'Altiplano a Almoloya de Juárez. Després de la detenció, els membres armats del Càrtel van provocar múltiples aldarulls a Sinaloa i Sonora, amb una trentena de persones mortes.

## Referències

* ↑ Linthicum, Kate «Did jailing ‘El Chapo’ matter? In seizing a city, the Sinaloa cartel shows it’s still strong» (en anglès). Los Angeles Times, 19-10-2019 [Consulta: 19 octubre 2019].
* 1 2 Ahmed, Azam «The Stunning Escape of El Chapo's Son: It's Like 'a Bad Netflix Show'» (en anglès). The New York Times, 18-10-2019 [Consulta: 19 octubre 2019].
* ↑ «What we know about El Chapo’s son Ovidio Guzmán López» (en anglès). , 18-10-2019 [Consulta: 18 octubre 2019].
* ↑ ; Verza, María «Gun battles rattle Mexican city after troops find Chapo's son» (en anglès). Associated Press, 18-10-2019 [Consulta: 19 octubre 2019].
* ↑ «Treasury Targets Leading Figures of Sinaloa Cartel» (en anglès). Departament del Tresor dels Estats Units, 08-05-2012.
* ↑ «US blacklists sons of Mexico drug lord Joaquin Guzman» (en anglès). BBC News, 09-05-2019.
* ↑ Chapell, Bill «Mexican Drug Kingpin 'El Chapo' Is Sentenced To Life Plus 30 Years In U.S. Prison» (en anglès). NPR, 17-07-2019 [Consulta: 19 octubre 2019].
* ↑ ; Bowden, Ebony «Botched mission to capture El Chapo's son sparked by DC judge» (en anglès). New York Post, 18-10-2019 [Consulta: 19 octubre 2019].
* ↑ «Detienen a hijo del "Chapo" Guzmán en Sinaloa». , 17-10-2019 [Consulta: 18 octubre 2019]. «Còpia arxivada». Arxivat de l'original el 2019-10-18. [Consulta: 2 novembre 2019].
* ↑ Hamilton, Keegan «El Chapo's Son Was Just Captured — Then Freed After the Cartel Attacked» (en anglès). Vice News, 17-10-2019 [Consulta: 19 octubre 2019].
* ↑ Garcia, David Alire «In Mexico, El Chapo's sons add brash new chapter to crime family». Reuters, 22-10-2019.
* ↑ Bonello, Deborah «'Arrest' of drug king pin El Chapo's son sparks fierce gun battle in Mexico» (en anglès). The Telegraph, 18-10-2019 [Consulta: 19 octubre 2019].
* ↑ «Ovidio Guzmán fue liberado, confirma Alfonso Durazo». , 18-10-2019 [Consulta: 18 octubre 2019]. «Còpia arxivada». Arxivat de l'original el 2019-10-18. [Consulta: 2 novembre 2019].
* ↑ «'We do not want war': Mexico president defends release of El Chapo's son» (en anglès). , 18-10-2019 [Consulta: 18 octubre 2019].
* ↑ «El Chapo: Mexican police free drug lord's son as Culiacán battle erupts» (en anglès). BBC News, 18-10-2019 [Consulta: 18 octubre 2019].
* ↑ «Respaldé la liberación del hijo de El Chapo para evitar una masacre: AMLO». , 18-10-2019 [Consulta: 18 octubre 2019]. «Còpia arxivada». Arxivat de l'original el 2019-10-18. [Consulta: 2 novembre 2019].
* ↑ «Detenen a Sinaloa el fill del narcotraficant mexicà El Chapo Guzmán». [Consulta: 6 gener 2023].
* ↑ «Ovidio Guzmán llega a penal del Altiplano tras 12 horas de su detención en Culiacán» (en castellà), 05-01-2023. [Consulta: 6 gener 2023].
* ↑ «29 morts a Mèxic en les violentes protestes després de la detenció d'un dels fills del Chapo», 06-01-2023. [Consulta: 6 gener 2023].